เขตซีเฉิง

ซีเฉิง (จีน: 西城区; พินอิน: Xīchéng Qū; แปลตรงตัว: "เขตเมืองตะวันตก") เป็นเขตหนึ่งของปักกิ่ง มีพื้นที่ 32 ตารางกิโลเมตร (12 ตารางไมล์) ครอบคลุมครึ่งตะวันตกของเมืองเก่า (ส่วนใหญ่อยู่ภายในถนนวงแหวนรอบที่ 2; ครึ่งตะวันออกคือเขตตงเฉิง) และมีประชากร 1,106,214 คน (สำมะโน ค.ศ. 2020) รหัสไปรษณีย์คือ 100032 แบ่งออกเป็น 15 แขวง เขตเซฺวียนอู่เดิมถูกยุบรวมเข้ากับเขตซีเฉิงในเดือนกรกฎาคม ค.ศ. 2010 ย่านการค้าซีตาน, ถนนการเงินปักกิ่ง, สวนเป๋ย์ไห่, สวนจิ่งชาน, ฉือช่าไห่ และจงหนานไห่ล้วนอยู่ในเขตอำนาจปกครองของที่นี่ ย่านบาร์โฮ่วไห่ยอดนิยมก็ตั้งอยู่ในเขตซีเฉิงเช่นกัน ก่อนการปฏิวัติซินไฮ่ ค.ศ. 1911 สมาชิกราชวงศ์และขุนนางส่วนใหญ่อาศัยอยู่ในเขตนี้ อาสนวิหารพระนางมารีอาปฏิสนธินิรมล โบสถ์คาทอลิกที่เก่าแก่ที่สุดในปักกิ่ง ก็ตั้งอยู่ในเขตซีเฉิงด้วยเช่นกัน การแบ่งเขตการปกครอง มี 15 แขวงในเขต: เศรษฐกิจ คอสโก้ (COSCO) มีสำนักงานใหญ่ตั้งอยู่ในอาคารโอเชียนพลาซาในเขตซีเฉิง ส่วนสำนักข่าวซินหัวมีสำนักงานใหญ่อยู่ที่อาคารต้าเฉิงพลาซา (大成大厦 Dàchéng Dàshà) ในเขตซีเฉิง นอกจากนี้ธนาคารแห่งประเทศจีน, ธนาคารเพื่อการก่อสร้างแห่งประเทศจีน, บรรษัทการไฟฟ้าแห่งประเทศจีน, บรรษัทนิวเคลียร์แห่งชาติจีน และบริษัทประกันชีวิตไท่คัง ก็มีสำนักงานใหญ่ตั้งอยู่ในเขตซีเฉิงเช่นกัน หน่วยงานราชการ กระทรวงศึกษาธิการจีนมีสำนักงานใหญ่ตั้งอยู่ในซีตาน เขตซีเฉิง สถาบันบัณฑิตวิทยาศาสตร์จีนมีสำนักงานใหญ่ตั้งอยู่ในเขตซีเฉิง สำนักงานคณะกรรมการอาหารและยาจีนมีสำนักงานใหญ่ตั้งอยู่ในเขตซีเฉิง สำนักงานกิจการฮ่องกงและมาเก๊ามีสำนักงานใหญ่อยู่ในเขตซีเฉิง สำนักงานรัฐบาลเขตบริหารพิเศษฮ่องกงประจำกรุงปักกิ่งก็ตั้งอยู่ในเขตซีเฉิงเช่นกัน สถานที่สำคัญ นครจักรพรรดิ ถนนการเงินปักกิ่ง จงหนานไห่ สวนเป๋ย์ไห่ สวนจิ่งชาน ฉือช่าไห่ หอกลองและหอระฆัง ตำหนักเจ้าชายกง (กงหวังฝู่) ซินเจียโข่ว ซีตาน ซีซื่อ เฉียนเหมิน ต้าจ้าหลาน หลิวหลีฉ่าง (ตลาดของเก่าโบราณตั้งแต่สมัยราชวงศ์ชิง) สวนสัตว์ปักกิ่ง วัดฝ่ายฺเหวียน หอสมาคมหูกว่าง วัดเมี่ยวอิ้ง มัสยิดหนิวเจีย การคมนาคม รถไฟใต้ดิน เขตซีเฉิงมีรถไฟใต้ดินปักกิ่ง 7 สายให้บริการ: สาย 1 - มู่ซีตี้, หนานหลี่ชื่อลู่, ฟู่ซิงเหมิน 2 , ซีตาน 4 , เทียนอันเหมินตะวันตก สาย 2 - กู่โหลวต้าเจีย 8 , จีฉุ่ยถาน, ซีจื๋อเหมิน 4 14 , เฉอกงจวง 6 , ฟู่เฉิงเหมิน, ฟู่ซิงเหมิน 1 , ฉางชุนเจีย, เซฺวียนอู่เหมิน 4 , เหอผิงเหมิน สาย 4 - ซีจื๋อเหมิน 2 13 , ซินเจียโข่ว, ผิงอันหลี่ 6 , ซีซื่อ, หลิงจิ้งฮู่ถง, ซีตาน 1 , เซฺวียนอู่เหมิน 2 , ไช่ชื่อโข่ว 7 , เถาหรานถิง สาย 6 - เฉอกงจวงตะวันตก, เฉอจงกวง 2 , ผิงอันหลี่ 4 , เป๋ยไห่เหนือ สาย 7 - ว่านจื่อ, ต๋ากวนอิ๋ง, กว่างอันเหมินเน่ย์, ไช่ชื่อโข่ว 4 , หู่ฟางเฉียว สาย 8 - อันหฺวาเฉียว, กู่โหลวต้าเจีย 2 , ฉือช่าไห่, จูชื่อโข่ว 7 , เทียนเฉียว สาย 13 - ซีจื๋อเหมิน 2 4 รถไฟชานเมือง เขตซีเฉิงมีรถไฟชานเมืองหนึ่งสายดำเนินการโดยรถไฟชานเมืองปักกิ่ง (BCR) - สถานีรถไฟปักกิ่งเหนือ การศึกษา โรงเรียนประถมศึกษาและมัธยมศึกษา โรงเรียนสาธิตมหาวิทยาลัยครูปักกิ่งตั้งอยู่ในเขตซีเฉิง ก่อนหน้านี้เคยตั้งอยู่ในเขตเซฺวียนอู่ก่อนที่เขตซีเฉิงจะผนวกรวมกับเขตเซฺวียนอู่ โรงเรียนมัธยมปักกิ่งที่ 4 ก็ตั้งอยู่ในเขตซีเฉิงเช่นกัน โรงเรียนแห่งหนึ่งในหนิวเจีย คือโรงเรียนประถมศึกษาปักกิ่งหุยหมินเซฺวียนอู่ (จีน: 北京市宣武回民小学, พินอิน: Běijīng Shì Xuānwǔ Huímín Xiǎoxué) ซึ่งให้บริการแก่ชาวหุยที่อาศัยอยู่ในพื้นที่นี้ โรงเรียนแห่งนี้เคยตั้งอยู่ในเขตเซฺวียนอู่มาก่อน คณะกรรมการการศึกษาเทศบาลกรุงปักกิ่ง (จีนตัวย่อ: 北京市教育委员会; จีนตัวเต็ม: 北京市教育委員會; พินอิน: Běijīng Shì Jiàoyùwěiyuánhuì) หน่วยงานการศึกษาท้องถิ่น เคยมีสำนักงานใหญ่อยู่ในเขตซีเฉิง โรงเรียนหลังมัธยมศึกษา มหาวิทยาลัยความมั่นคงสาธารณะประชาชนจีน โรงเรียนดนตรีกลาง ตั้งอยู่ในเขตซีเฉิง ใกล้สถานีฟู่ซิงเหมินและฉางชุนเจีย อ้างอิง แหล่งข้อมูลอื่น Official website of Xicheng District Government เก็บถาวร ธันวาคม 22, 2013 ที่ เวย์แบ็กแมชชีน (ในภาษาจีน) Photo Gallery of Houhai area[usurped] Includes 20 high quality photographs Photo Gallery of Qianhai area[usurped] Includes 20 high quality photographs แม่แบบ:เขตซีเฉิง แม่แบบ:แขวงของเขตซีเฉิง ปักกิ่ง